XI- број 06-22/17

Веће Градске општине Звездара на седници одржаној 19.07.2017. године, на основу члана 58. Закона о запосленима у аутономној покрајини и јединицама локалне самоуправе („Службени гласник РС“ број 21/2016), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РС“ број 88/16), члана 32. Одлуке о Управи Градске општине Звездара („Службени лист града Београда“ број 107/16, 132/16 и 28/17), члана 15. Одлуке о правобранилаштву Градске општине Звездара („Службени лист града Београда“, бр. 86/14 и 85/15), на предлог начелника Управе Градске општине Звездара, усвојило је обједињен

П Р А В И Л Н И К

О ИЗМЕНИ И ДОПУНИ ПРАВИЛНИКА О

ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У

УПРАВИ ГРАДСКЕ ОПШТИНЕ И ОПШТИНСКОМ ПРАВОБРАНИЛАШТВУ

ГРАДСКЕ ОПШТИНЕ ЗВЕЗДАРА

Члан 1.

 У Правилнику о организацији и систематизацији радних места у Управи Градске општине и Општинском правобранилиштву Градске општине Звездара XI бр. 06-50 од 29.11.2016. године, 06-57 од 28.12.2016. године, 06-2 од 13.01.2017. године, 06-8 од 23.02.2017.године и 06-16 од 18.05.2017. године у члану 2. став 3. број систематизованих радних места са предвиђеним бројем извршилаца у обједињеном Правилнику мења се и гласи:

|  |  |  |
| --- | --- | --- |
|  | Број радних места | Предвиђен број извршилаца |
| **Постављена лица у Управи Градске општине** | 3 радна места | 3 извришиоца |
| **Службеник на положају –** **I група** | 1 радно место | 1 службеник |
| **Службеник на положају – II група** | 1 радно место | 1 службеник |
|  |
| **Службеници - извршиоци** |  |  |
|  |  |  |
| Самостални саветник | 36 радних места | 36 службеника |
| Саветник | 34 радних места | 61 службеника |
| Млађи саветник | 22 радних места | 28 службеника |
| Сарадник | 10 радних места | 12 службеника |
| Млађи сарадник | 6 радних места | 8 службеника |
| Виши референт | 30 радних места | 49 службеника |
| Референт | 2 радна места | 2 службеника |
| Млађи референт | 1 радно место | 1 службеник |
| **Укупно:** | **141 радних места** | **197 службеника** |
| **Намештеници** | **Број радних места** | **Број намештеника** |
| Прва врста радних места | 0 радних места | 0 радних места |
| Друга врста радних места | 0 радних места | 0 радних места |
| Трећа врста радних места | 1 радно место | 1 намештеник |
| Четврта врста радних места | 3 радна места | 7 намештеника |
| Пета врста радних места | 0 радних места | 0 радних места |
| **Укупно:** | **4 радна места** | **8 намештеника** |

Укупан број систематизованих радних места у Управи Градске општине је 150 и то:

* 3 радних места за постављена лица,
* 2 радна места за службенике на положају,
* 141 радно место за службенике на извршилачким радним местима и
* 4 радних места намештеника

Укупан број предвиђених извршилаца на систематизованим радним местима у Управи Градске општине је 210, и то:

* 3 постављена лица
* 2 службеника на положају
* 197 службеника на извршилачким радним местима
* 8 намештеника

Укупан број систематизованих радних места у Општинском правобранилаштву је 4, и то :

* 2 радна места за постављена лица
* 2 радна места за службенике на извршилачким радним местима

Укупан број предвиђених извршилаца на систематизованим радним местима у Општинском правобранилаштву је 8, и то:

* 4 постављена лица
* 4 службеника на извршилачким радним местима

Укупан број систематизованих радних места у обједињеном Правилнику је 154 радна места, а предвиђен број извршилаца на систематизованим радним местима је 218.

Члан 2.

У истом Правилнику, у члану 30. тачка 6.2. Унутрашње организационе јединице, подтачка 6.2.5. Одељење за инспекцијске послове, код радног места под редним бројем 41. начелник Одељења, код услова за обављање ових послова, поред постојећег уписује се: „и најмање 5 година радног искуства на пословима инспекцијског надзора“.

У осталом делу радно место под редним бројем 41. остаје непромењено.

Члан 3.

У истом Правилнику, у члану 30. тачка 6.2. Унутрашње организационе јединице, подтачка 6.2.5. Одељење за инспекцијске послове, поднаслов Одсек за управно-правне послове инспекције и извршења, код радног места под редним бројем 52. административно-технички послови брише се у целости, а уместо њега уписује се:

|  |
| --- |
| 1. **послови анализе, извештавања и вођења евиденција**
 |
| ЗВАЊЕ: | млађи саветник | БРОЈ ИЗВРШИЛАЦА: | 1 |
| Опис послова:Прикупља податке и пружа стручну подршку праћењу и утврђивању стања у области инспекцијског надзора;Ажурира базу података за потребе припрема анализа и извештаја за потребе Одељења;Прикупља информације и предлоге од значаја за извршавање обавеза и остваривање циљева Одељења;Пружа стручну подршку у изради програма и планова у раду Одељења;Врши електронску обраду свих евиденција, података и извештаја за потребе Одељења и одговоран је за исправност истих;Обавља комуникацију са грађанима и другим органима, даје обавештења и информације на основу евиденције предмета;Води евиденцију предмета, евиденцију о пријему грађана, као и евиденцију присутности запослених Одељења на раду;Врши поделу предмета по интерној доставној књизи, као и у интерној електронској евиденцији;Прати потребе за канцеларијским материјалом, као и наручивање, расподелу и чување истог;Обавља и друге послове по налогу руководећих запослених; |
| УСЛОВИ:Стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од четири године или специјалистичким студијама на факултету, положен државни стручни испит, завршен приправнички стаж и стечена вештина да се знање примени |

Члан 4.

 У истом Правилнику, исти члан, иста тачка, подтачка 6.2.9. Служба за вршење заједничких послова, поднаслов Одсек за послове месних заједница, код радних места под редним бројем 101. послови за потребе месних заједница и радног места под редним бројем 102. послови за потребе месних заједница - I, код описа послова брише се:

„Сачињава периодичне - месечне Извештаје у којима презентује збирни приказ извршених поверених и пренетих послова на овери потписа, рукописа и преписа, као и издатих потврда о животу на свим месним заједницама Градске општине Звездара, на којима се по добијеном овлашћењу ови послови извршавају.“

У осталом делу радна места остају непромењена.

Члан 5.

Овај Правилник ступа на снагу осмог дана од дана објављивања на огласној табли Управе Градске општине Звездара.

О б р а з л о ж е њ е

 У складу са одредбама Закона о инспекцијском надзору („Службени гласник Републике Србије“ број 36/2015) и Закона о оверавању потписа, рукописа и преписа („Службени гласник Републике Србије“ број 93/2014 и 22/2015) извршене су измене и допуне код описа послова код појединих радних места, као и усаглашавање појединих радних места са потребама посла одређених организационих јединица.

 Правилник о измени и допуни Правилника о организацији и систематизацији радних места у Управи Градске општине и Општинском правобранилаштву Градске општине Звездара XI број 06-22/17 донет је на седници Већа Градске општине Звездара дана 19.07.2017. године.

 ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Милош Игњатовић, с.р.